als_Latn dik_Latn sag_Latn
Tashmë mund të thuhet se është konfirmuar interesimi i Real Madridit dhe Barcelonës për mesfushorin e Juventusit, Paul Pogba, pasi është vet agjenti i lojtarit që i ka bërë këto pohime.
Pogba ka dominuar në ballinat e gazetave spanjolle mëngjesin e të shtunës, pasi Marca ka lansuar një intervistë me pohime sensacionale të agjentit të francezit, Mino Raiola.
Raiola thotë se klubet më të fuqishme në botë po e kërkojnë Pogban, teksa u ka bërë thirrje që të bëjnë gati mbi 100 milionë euro për të.
“Nëse Real Madridi e dëshiron atë, duhet të më telefonojnë. Reali është klub i rrezikshëm, pasi që presioni mund t’i djegë lojtarët, por Pogba është gati. Ai është shumë i fokusuar në jetë dhe karrierë. Asgjë nuk është e pamundur për të”.
“Kosotja e operacionit të tij do të ishte mbi 100 milionë euro. Ai është yll i kësaj gjenerate dhe askush nuk është sikur ai. Barcelona e dëshiron po ashtu”.
“Vetëm shtatë klube mund ta blejnë Pogban. Ai është një djalosh që ka “topa”, njëjtë sikur Ibrahimovic”.
“Unë e di se Ancelotti dhe Zidane e duan atë patjetër në formacion. Megjithatë, për këtë duhet të bisedojnë së pari me mua. Ata e kanë numrin tim”, deklaroi Raiola. /Telegrafi/
als_Latn als_Latn als_Latn als_Latn als_Latn als_Latn als_Latn